polyglot-tagger/wikipedia-language-snippets-filtered huggingface dataset:
కడపలోని వెనుకబడిన జిల్లాలో బ్రాహ్మణి ఇండస్ట్రీస్ ఏర్పాటు చేసిన గాలి జనార్ధన్ రెడ్డి 10000 మంది వ్యక్తులకు నేరుగా, పరోక్షంగా ఉపాధి కల్పించాలని తలచారు. గాలి జనార్ధన్ రెడ్డి కుటుంబం, వారి గ్రూప్ కంపెనీలు బ్రహ్మాని ఇండస్ట్రీస్ యొక్క ప్రధాన ప్రమోటర్లు. బ్రహ్మాని ఇండస్ట్రీస్ స్థాపించటం కూడా కడప జిల్లా వెనుకబడిన ఆ ఏరియా అబివృద్ధికి ఒక మంచి ఉద్దేశంతో, ఉద్దేశపూర్వకంగా ఏర్పాటు చేసిన గాలి జనార్ధన్ రెడ్డి ఉపాధి కల్పించాలని తలచారు.
గాలి జనార్ధన్ రెడ్డి కర్ణాటకలో భారతీయ జనతా పార్టీకి చెందినవాడు, కర్ణాటకలో అత్యంత ధనవంతులైన రాజకీయ నాయకులలో ఒకడు. అతను బళ్లారి జిల్లా బిజెపి అద్యక్షుడుగా పనిచేశాడు. 2006 లో ఆయన శాసన మండలి సభ్యునిగా ఎన్నికయ్యారు. బి.ఎస్. యడ్యూరప్ప మంత్రివర్గంలో పర్యాటకం కేబినెట్ మంత్రిగా బాధ్యతలు నిర్వహించారు. బళ్లారి, ఓబుళాపురం అక్రమ మైనింగ్ కుంభకోణంలో చిక్కుకున్నాడు, జ్యుడీషియల్ కస్టడీలో ఏళ్ల తరబడి జైల్లో ఉన్నారు.
జనార్ధన రెడ్డికి ఇద్దరు సోదరులు కరుణాకర రెడ్డి, సోమశేఖర రెడ్డి, ఒక సోదరి రాజేశ్వరి ఉన్నారు. అతను, అతని సోదరులు పారిశ్రామికవేత్తల నుండి ఒక దశాబ్దం కంటే తక్కువగా బళ్ళారి జిల్లాలోని స్థానిక ప్రభుత్వాన్ని ఆధిపత్యం వహించే రాజకీయ నాయకులలో తమని తాము మార్చుకున్నారు, వారికి రాష్ట్రంలో అత్యంత ధనవంతులైన ఇనుము ధాతువు నిక్షేపాలు కలిగిన భూమి ఉంది.
1988లో ఆంధ్రపత్రికలో విలేకరిగా ఆయన పత్రికారంగ జీవితం ప్రారంభమైంది. ఆ తర్వాత ఆంధ్రజ్యోతి, జ్యోతిచిత్ర, విద్య, ధ్యానమాలిక, సహస్రార, వందే గోమాతరం, మహోదయ వంటి పత్రికల్లో పనిచేశారు. జ్యోతిచిత్ర సినిమా పత్రికకోసం అక్కినేని నాగేశ్వరరావు మొదలు సినిమా ఇండిస్టీలో ఎంతోమంది ఇంటర్వ్యూలు చేశారు. ఆంధ్రజ్యోతి కోసం స్వాతి బలరామ్‌ మొదలు, సత్యం కంప్యూటర్స్‌ రామలింగరాజు వంటి ఎంతో మంది పారిశ్రామికవేత్తల్ని ఇంటర్వ్యూలు చేశారు. 22 సంవత్సరాలుగా పత్రికా రంగంతోనే ఆయన జీవితం ముడిపడి ఉంది.
ఆంధ్రపత్రిక, ఆంధ్రజ్యోతి పత్రికల్లో వివిధ శీర్షికలకు కార్టూన్లు అందించారు. ప్రజాశక్తి దినపత్రికలో రెండు సంవత్సరాలపాటు పాకెట్‌ కార్టూన్లు అందించారు.
సతీమణి ప్రచురణకర్తగా వ్యవహరిస్తున్న 'నవమల్లెతీగ' సాహిత్య మాసపత్రికను సంపాదకులుగా కలిమిశ్రీ నడుపుతున్నారు. అప్పటి ముఖ్యమంత్రి డాక్టర్‌ వై.ఎస్‌.రాజశేఖరరెడ్డి ఆవిష్కరించారు. బొప్పన విజయకుమార్‌ ప్రచురణకర్తగా వ్యవహరిస్తున్న 'రేపటికోసం' మాసపత్రికు అసోసియేట్‌ ఎడిటర్‌గా కొనసాగుతున్నారు.
మంచి సాహిత్యాన్ని రికార్డు చేయాలన్న సత్సంకల్పంతో 'మల్లెతీగ' పురస్కారాన్ని నెలకొల్పి నాలుగేళ్లుగా మల్లెతీగ పురస్కారాన్ని కవులకు ఇస్తున్నారు. ఇది సాహిత్యరంగంలో మంచి పురస్కారంగా కవులు చెప్పుకుంటుంటారు. 'మల్లెతీగ' సాహిత్య వేదిక ద్వారా అనేక సాహితీ కార్యక్రమాలు కొనసాగిస్తున్నారు. కథ, కవిత, గజల్స్‌, రెక్కలు వంటి ప్రక్రియలపై కవులకు, రచయితలకు అవగాహన సదస్సులు, ప్రఖ్యాత కవులు, రచయితలను ఆహ్వానించి వారిచే కొత్తతరం వారికి సాహిత్యంపై శిక్షణా తరగతులు నిర్వహిస్తున్నారు.
'మల్లెతీగ ముద్రణలు' పేరుతో సాహిత్య పుస్తకాల ముద్రణలకు కూడా కలిమిశ్రీ కృషిచేస్తున్నారు. కవులకు సరసమైన ధరలకు వారి సాహిత్యాన్ని పుస్తకంగా రూపొందించి వారికి అందజేసే ప్రయత్నం చేస్తున్నారు. ఇప్పటివరకు దాదాపు 800 సాహిత్య పుస్తకాలు ముద్రణకు నోచుకునేందుకు కృషిచేశారు.
ఉత్తమ జర్నలిస్టుగా 2008 ఆగస్టు నెలలో అప్పటి ముఖ్యమంత్రి వై.ఎస్‌.రాజశేఖరరెడ్డి చేతుల మీదుగా సత్కారాన్ని అందుకున్నారు. రాష్ట్రంలో అనేక సాహితీ సంస్థల నుంచి సన్మానాలు కూడా అందుకున్నారు.
2018 జూన్ నెలలో తుమ్మలపల్లి కళాకేత్రంలో ఆంధ్రప్రదేశ్ ప్రభుత్వం నిర్వహించిన విలంబినామా ఉగాది వేడుకలలో ముఖ్యమంత్రి శ్రీ నారా చంద్రబాబు నాయుడు గారి చేతుల మీదుగా ఉగాది పురస్కారం అందుకున్నారు.
1966లో గుంటూరు జిల్లా చేబ్రోలు మండలం కొత్తరెడ్డిపాలెంలో కలిమికొండ బసవయ్య-దేవకమ్మలకు ఐదో సంతానంగా కలిమికొండ సాంబశివరావు జన్మించారు. కొత్తరెడ్డిపాలెం గ్రామంలోనే హైస్కూలు విద్య పూర్తి చేసుకున్న ఆయన గుంటూరులోని హిందూ కాలేజీలో డిగ్రీ పూర్తిచేశారు
కలిమిశ్రీ లేక కలిమికొండ సాంబశివరావు ఆంధ్రప్రదేశ్ రాష్ట్రానికి చెందిన రచయిత. కార్టూనిస్ట్, పాత్రికేయులు. తెలుగు కార్టూనిస్టుల అసోసియేషన్‌కు ప్రధాన కార్యదర్శి, మల్లెతీగ సాహిత్యవేదిక అధ్యక్షుడు, ఆంధ్రప్రదేశ్‌ రచయితల సంఘం కోశాధికారి.
ఢిల్లీ లోని భారత వైమానిక దళ ప్రధాన స్థావరం, పశ్చిమ నౌకాదళ కమాండుతో కలిసి కరాచీ రేవుపై దాడికి ప్రణాళిక రచించింది. ఇందుకోసం పశ్చిమ నౌకాదళ కమాండు కింద ఒక దాడి దళాన్ని ఏర్పాటు చేసారు. ఈ దాడి దళాన్ని ఓఖా వద్ద మోహరించిన మూడు విద్యుత్ తరగతి క్షిపణి పడవల చుట్టూ మోహరిస్తారు. అయితే, ఈ నౌకల రాడార్ పరిధి పరిమితంగా ఉంటుంది. దీన్ని అధిగమించేందుకు, ఈ దళానికి మద్దతు నౌకలను సమకూర్చాలని నిశ్చయించారు. డిసెంబరు 4 న, కరాచీ దాడి దళాన్ని ఏర్పాటు చేసారు. దీనిలో మూడు విద్యుత్ తరగతి క్షిపణి పడవలు - ఐఎన్‌ఎస్ నిపాత్, ఐఎన్‌ఎస్ నిర్ఘాత్, ఐఎన్‌ఎస్ వీర్‌లు ఉన్నాయి. వీటిలో సోవియెట్ నిర్మిత స్టిక్స్ క్షిపణులు నాలుగేసి ఉన్నాయి. ఈ క్షిపణుల పరిధి 74 కి.మీ. ఈ నౌకలతో పాటు దాడి దళంలో రెండు అర్నాలా తరగతి జలాంతర్గామి విధ్వంసక కార్వెట్ట్‌లు -ఐఎన్‌ఎస్ కిల్టాన్, ఐఎన్‌ఎస్ కచాల్‌లు, ఐఎన్‌ఎస్ పోషక్ అనే ఒక ఫ్లీట్ ట్యాంకరు కూడా ఉంటాయి. ఈ దళాన్ని 25వ క్షిపణి పడవల స్క్వాడ్రన్ కమాండరైన కమాండర్ బబ్రూ భాన్ యాదవ్ నేతృత్వంలో ఉంచారు.
ఐఎన్‌ఎస్ నిర్ఘాత్ వాయవ్య దిశగా ముందుకు వెళ్ళి పాకిస్తాన్ డిస్ట్రాయరు నౌక ఖైబర్ పై మొదటి స్టిక్స్ క్షిపణిని ప్రయోగించింది. ఆ క్షిపణిని భారత యుద్ధ విమానాలు ప్రయోగించినట్లు భావించిన ఖైబర్, తన విమాన విధ్వంసక వ్యవస్థలను చేతనం చేసింది. ఈ క్షిపణి రాత్రి 10:45 సమయంలో ఖైబర్ యొక్క కుడివైపున తాకి, గాలీకి కింద పేలింది. దీంతో మొదటి బాయిలర్ గది పేలిపోయింది. దాంతో ఓడ చోదకశక్తిని కోల్పోయి, అంతా పొగతో నిండిపోయింది. ఓడ నుండి పాకిస్తాన్ నౌకాదళ ప్రధాన స్థావరానికి "శత్రు విమానం 020 20 ప్రదేశంలో దాడి చేసింది. బాయిలర్ 1 దెబ్బతింది. ఓడను ఆపేసాము" అనే ఎమర్జెన్సీ సిగ్నలును పంపించారు. పేలుడు అనంతరం తలెత్తిన గందరగోళంలో, వాళ్ళు ఓడ ఉన్న స్థలాన్ని తప్పుగా పంపించారు. దీంతో ఓడ రక్షక బృందాలు రావడం ఆలస్యమైంది. ఓడ ఇంకా తేలుతూనే ఉండడం గమనించిన నిర్ఘాత్, ఖైబర్‌పై మరొక క్షిపణిని ప్రయోగించి, దాని రెండవ బాయిలరును కూడా పేల్చేసి, ఓడను ముంచేసింది ఓడలోని నావికులు 222 మంది కూడా మరణించారు.
1971 భారత పాకిస్తాన్ యుద్ధంలో భారత నావికాదళం పాకిస్తాన్‌ రేవు పట్టణం, కరాచీపై చేసిన దాడిని ఆపరేషన్ ట్రైడెంట్ అంటారు. ఈ ఆపరేషన్‌కు కొనసాగింపుగా నావికాదళం చేపట్టినది ఆపరేషన్ పైథాన్. నౌకా విధ్వంసక క్షిపణులను వాడిన తొలి యుద్ధం ఈ ప్రాంతంలో ఇదే. డిసెంబరు 4-5 రాత్రి చేపట్టిన ఈ ఆపరేషన్ పాకిస్తాన్ నౌకలు, స్థావరాలకు తీవ్ర నష్టం కలగజేసింది. పాకిస్తాన్ ఒక మైన్ స్వీపరు, ఒక డిస్ట్రాయరు, ఆయుధాలను చేరవేస్తున్న ఒక రవాణా నౌక, ఇంధన నిల్వ స్థావరాన్ని కోల్పోగా, భారత్‌కు ఏమాత్రం నష్టం కలగలేదు. పాకిస్తాన్ యొక్క మరొక డిస్ట్రాయరుకు తీవ్ర నష్టం కలగ్గా దాన్ని తరువాతి కాలంలో దళం నుండి తొలగించారు. విజయవంతమైన ఈ ఆపరేషనుకు గుర్తుగా భారత నౌకాదళం ప్రతి డిసెంబరు 4 ను నౌకాదళ దినోత్సవంగా జరుపుకుంటోంది.
1971 చివరికి వచ్చేసరికి భారత పాకిస్తాన్‌ల మధ్య ఉద్రిక్తతలు పెరగసాగాయి. నవంబరు 23 న పాకిస్తాన్ అంతర్గత ఆత్యయిక పరిస్థితిని ప్రకటించాక, భారత నౌకాదళం కరాచీకి దగ్గరలోని ఓఖా వద్ద మూడు విద్యుత్ తరగతి క్షిపణి పడవలను నిఘా కోసం మోహరించింది .పాకిస్తాన్ నౌకలు కూడా అదే జలాల్లో తిరుగుతూంటాయి కాబట్టి, భారత నౌకాదళం ఒక హద్దు రేఖను గుర్తించి, తమ నౌకలను అది దాటకుండా చూసుకుంది. తరువాతి కాలంలో, ఈ మోహరింపు ఆ జలాల్లో అనుభవం గడించడానికి ఉపకరించింది. డిసెంబరు 3 న సరిహద్దు వెంబడి ఉన్న భారత వైమానిక క్షేత్రాలపై పాకిస్తాన్ దాడి చేసిన తరువాత భారత పాకిస్తాన్ యుద్ధం అధికారికంగా మొదలైంది.
కరాచీకి వాయవ్యంగా రెండు లక్ష్యాలను గమనించిన నిపాత్, 11:00 గంటలకు రెండు క్షిపణులను ప్రయోగించింది. ఒకటి రవాణా నౌక ఎమ్‌వి వీనస్ చాలెంజరు పైన, మరొకటి దాని రక్షక నౌక షాజహాన్ పైనా ప్రయోగించగా, వీనస్ చాలెంజర్‌ను క్షిపణి కొట్టగానే పేలిపోయి కరాచీకి దక్షిణంగా 43 కి.మీ. దూరంలో మునిగిపోయింది. రెండవ క్షిపణి దాడిలో షాజహాన్ తీవ్రంగా దెబ్బతింది. 11.20 గంటలకు, ఐఎన్‌ఎస్ వీర్ పాకిస్తాన్ మైన్‌స్వీపర్ ముహాఫిజ్‌పై ఒక క్షిపణిని ప్రయోగించగా, అది ఓడకు ఎడమవైపున తాకింది. పాకిస్తాన్ నౌకాస్థావరానికి సిగ్నలు పంపించేలోపే ముహాఫిజ్ మునిగిపోయింది. అందులో 33 నావికులు మరణించారు.
అనుకున్నట్లుగానే, డిసెంబరు 4 న దాడి దళం, కరాచీ తీరానికి 460 కి.మీ. దక్షిణంగా చేరుకుని, ఆ పగలంతా అక్కడే, పాకిస్తాన్ వైమానిక దళ నిఘాకు దూరంగా, వేచి ఉంది. పాకిస్తాన్ యుద్ధ విమానాలకు రాత్రిపూట దాడి చేసే సామర్థ్యం లేనందువలన, దాడిని ఆ సాయంత్రం, మరుసటి తెల్లవారు ఝాము మధ్య చెయ్యాలని తలపెట్టారు. రాత్రి 10.30 పాకిస్తాన్ సమయానికి దళం తానున్న స్థలం నుండి కరాచీకి దక్షిణంగా 130 కి.మీ. దూరానికి చేరుకుంది. పాకిస్తాన్ యుద్ధ నౌకలు తమ నుండి 130 కి.మీ. దూరంలో వాయవ్యం, ఈశాన్యాల మధ్య ఉన్నట్లు దళం గుర్తించింది.
1971 లో, కరాచీ రేవు పాకిస్తాన్ నౌకాదళ కేంద్రంగా ఉండేది. దాదాపు పాకిస్తాన్ నౌకాదళం యావత్తూ కరాచీ రేవులోనే ఉండేది. పాకిస్తాన్ సాగర విపణికి కేంద్రంగా ఉండడంతో కరాచీ దిగ్బంధనం పాకిస్తాన్ ఆర్థిక రంగానికి తీవ్రమైన దెబ్బ తగులుతుంది. కరాచీ రేవు సంరక్షణ పాకిస్తాన్ హైకమాండుకు అత్యధిక ప్రాథమ్యం కావడంతో వైమానిక, నౌకా దాడుల నుండి రక్షణ ఏర్పాట్లు పటిష్ఠంగా ఉండేవి. అక్కడి వైమానిక స్థావరాల్లోని యుద్ధ విమానాల ద్వారా గగనతల రక్షణ కల్పించారు.
ఈ దాడికి ప్రతీకారంగా, పాకిస్తాన్ వైమానిక దళం ఓఖా హార్బరుపై దాడి చేసి ఇంధన ట్యాంకును, ఆయుధ డంపును, ఒక జెట్టీని పేల్చివేసింది. ఈ దాడిని ముందే ఊహించిన భారత నౌకాదళం, క్షిపణి పడవలను అక్కడినుండి తరలించింది. అయితే, ఇంధన ట్యాంకును పేల్చివేయడంతో మూడు రోజుల తరువాత ఆపరేషన్ పైథాన్ చేపట్టేవరకు భారత నౌకాదళం ఎటువంటి దాడినీ చెయ్యలేదు.
ఈలోగా, ఐఎన్‌ఎస్ నిపాత్ కరాచీ దిశగా సాగిపోయి, కరాచీ రేవుకు 26 కి.మీ. దూరాన నిలబడి, కెమారి ఇంధన నిల్వ ట్యాంకులకు గురిపెట్టింది. రెండు క్షిపణులను ప్రయోగించగా, ఒకటి గురి తప్పింది. రెండవది ఇంధన ట్యాంకులను పూర్తిగా నాశనం చేసింది. తదుపరి, దాడి దళంలోని నౌకలన్నీ దగ్గరిలోని భారత రేవులకు చేరుకున్నాయి.
ఖైబర్‌లో జీవించి ఉన్నవారిని కాపాడేందుకు, పాకిస్తాన్ నౌకాదళ ప్రధాన కార్యలయం రక్షక దళాన్ని పంపించింది. ముహాఫిజ్ నౌక సిగ్నలు పంపించేలోపే మునిగిపోయినందున, దాని పరిస్థితి దానినుండి బతికి బైటపడ్డవారి ద్వారా మాత్రమే తెలిసింది. రక్షక నౌకలు, మునిగిపోయిన నౌకల శకలాలు తేలుతున్న చోట వీరిని రక్షించారు.
ప్రత్యేక హోదా ఉన్న రాష్ట్రాలు ఆర్థికంగా అభివృద్ధి చెందేందుకు కేంద్ర ప్రభుత్వం నుంచి ఆర్థికంగా వెసులుబాట్లు, ప్రోత్సాహకాలు, పన్నురాయితీలు లభిస్తాయి.
ప్రత్యేకహోదా కలిగిన రాష్ట్రాల్లో మెరుగైన సదుపాయాలు ఏర్పరిచేందుకు కేంద్రం ఆర్థిక సహాయాన్ని బ్లాక్ గ్రాంట్ల రూపంలో అందిస్తుంది.
గతంలో గాడ్గిల్-ముఖర్జీ ఫార్ములా మేరకు కేంద్రప్రభుత్వం రాష్ట్రాలకు ఇస్తున్న నిధుల్లో 30 శాతం నిధులు ప్రత్యేక హోదా కలిగిన రాష్ట్రాలకు పంచాకానే మిగిలిన నిధులు ఇతర రాష్ట్రాలకు ఇచ్చేవారు. ఈ పద్ధతి 2009-2010 వరకూ అమల్లోనే ఉంది. ఐతే నీతిఆయోగ్ ఏర్పాటు, 14 ఫైనాన్స్ కమిషన్ సూచనల తర్వాత సాధారణంగా కేంద్ర ప్రభుత్వం రాష్ట్రాలన్నిటికీ లభించే విభాజ్యనిధి 32 నుంచి 42 శాతానికి పెంచి ఈ పద్ధతి అమలు తప్పించారు. కానీ అటవీ ప్రాంతం ఎక్కువగా ఉండడాన్ని వెయిటేజీలో చేర్చారు, దానికి 7.5శాతం నిధుల పెంపు మంజూరుచేసి తద్వారా గతంలో ప్రత్యేక హోదా ద్వారా గాడ్గిల్-ముఖర్జీ ఫార్ములా ప్రయోజనాలు పొందినవాటిలో ఈశాన్యరాష్ట్రాలకు లబ్ది కొనసాగించారు.
కేంద్ర ప్రభుత్వ పథకాల నిర్వహణకు ప్రత్యేక హోదా ఉన్న రాష్ట్రాలకు 90 శాతం నిధులు కేంద్రమే సమకూరుస్తుంది. మిగిలిన 10 శాతం నిధులు కూడా కేంద్రం రుణంగా ఇస్తుంది.
ప్రత్యేక హోదాపై నిర్ణయాన్ని ప్రధానమంత్రి ఆధ్వరంలోని జాతీయ అభివృద్ధి మండలి తీసుకుంటుంది. ఈ నిర్ణయంపై నీతి ఆయోగ్, కేంద్ర ఆర్థిక మండలి ప్రతిపాదనల ప్రభావం చూపుతాయి. జాతీయ అభివృద్ధి మండలి ప్రత్యేక హోదాని రాష్ట్రాలకు కేటాయించేప్పుడు వివిధ ప్రాతిపదికలను పరిగణనలోకి తీసుకుని నిర్ణయం చేస్తారు, ఆయా ప్రాతిపదికలు ఇలా ఉన్నాయి:
భౌగోళికాంశాలు: పర్వత ప్రాంతాలు, భౌగోళికంగా సంక్లిష్టమై రవాణా సౌకర్యాల విషయంలో ఇబ్బంది కలిగిన ప్రదేశాలు ఉండడం
రాజ్యాంగంలో ఏ రాష్ట్రాన్నైనా ప్రత్యేక హోదాతో వర్గీకరించేందుకు ప్రత్యేకించి ఏ ఏర్పాట్లూ లేవు. 1969లో 5వ ప్రణాళికా సంఘం సూచనలను అనుసరించి కొన్ని రాష్ట్రాలకు ప్రత్యేక హోదా కల్పించే పద్ధతిని ప్రారంభించారు. మొదట రాజకీయంగా అనిశ్చితి, సరిహద్దుల్లో ఉండి, భౌగోళికంగానూ సమస్యలు ఎదుర్కొంటున్న అసోం, నాగాలాండ్, జమ్మూ కాశ్మీరు రాష్ట్రాలకు మాత్రమే ప్రత్యేక హోదా కల్పించారు. తర్వాతికాలంలో డిమాండ్లను అనుసరించి, అక్కడి పరిస్థితుల ఆధారంగానూ అరుణాచల్ ప్రదేశ్, హిమాచల్ ప్రదేశ్, మణిపూర్, మేఘాలయ, మిజోరం, సిక్కిం, త్రిపుర, ఉత్తరాఖండ్ రాష్ట్రాలకు కల్పించారు. దీనితో ప్రస్తుతం ప్రత్యేక హోదా ఉన్న రాష్ట్రాలు 11 ఉన్నాయి.
బీహార్ సంపర్క్ క్రాంతి ఎక్స్‌ప్రెస్ బీహార్ రాష్ట్రంలో గల దర్భాంగా నుండి ప్రతిరోజు ఉదయం 08గంటల 35నిమిషాలకు 12565 నెంబరుతో బయలుదేరి హజీపూర్, చాప్రా, గోరఖ్పూర్, లక్నో, కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ను మరుసటి రోజు ఉదయం 05గంటల 30నిమిషాలకు చేరుకుంటుంది.
బీహార్ సంపర్క్ క్రాంతి ఎక్స్‌ప్రెస్ కు దర్భాంగా నుండి సమస్తిపూర్ జంక్షన్ వరకు సమస్తిపూర్ లోకోషెడ్ ఆధారిత -3/-4 డీజిల్ ఇంజన్ ను, అక్కడినుండి న్యూఢిల్లీ రైల్వే స్టేషన్ వరకు ఘజియాబాద్ లోకోషెడ్ అధారత -7 ఇంజన్ ను ఉపయోగిస్తున్నారు.
బీహార్ సంపర్క్ క్రాంతి ఎక్స్‌ప్రెస్ బీహార్ రాష్ట్రంలో గల దర్భాంగా నుండి దేశ రాజధాని ఢిల్లీ ల మధ్య నడిచే సంపర్క్ క్రాంతి ఎక్స్‌ప్రెస్.ఈ రైలు చాప్రా, గోరఖ్పూర్, లక్నో, కాన్పూర్ ల మీదుగా ప్రయాణిస్తూ న్యూఢిల్లీ రైల్వే స్టేషన్ ను చేరుకుంటుంది.
బీహార్ సంపర్క్ క్రాంతి ఎక్స్‌ప్రెస్ లో 4జనరల్ భోగీలు,13స్లీపర్ క్లాస్ భోగీలు,1మూడవ తరగతి ఎ.సి భోగీ,1 రెండవ తరగతి ఎ.సి భోగీ,2 మొదటి తరగతి ఎ.సి భోగీలు,1పాంట్రీకార్ లతో కలిపి మొత్తం 24 భోగీలుంటాయి.
2015 మార్చి 20 న స్థానిక సమయం లో అనగా 09:10 గంటలకు, ప్రయాణికుల రైలు భారతదేశంలోని ఉత్తరప్రదేశ్ లోని బచ్చ్రావణ్ వద్ద ఒక సిగ్నల్‌ను దాటి ప్రయాణించింది. ఫలితంగా లోకోమోటివ్, రెండు బోగీలు పట్టాలు తప్పాయి. ప్రమాదం జరిగిన సమయంలో రైలులో 400 కన్నా ఎక్కువ మంది ప్రయాణికులు, 85 మంది సభ్యుల సిబ్బంది ఉన్నారు. ఈ రైలు డెహ్రాడూన్ నుండి వారణాసి వరకు నడిచే జనతా ఎక్స్‌ప్రెస్ రైలు. తన బ్రేకులు విఫలమయ్యాయని అందువల్ల రైలును ఆపలేకపోయానని డ్రైవర్ రేడియోలో నివేదించాడు. ఇది ఒక సైడింగ్ మార్గంలోకి మళ్ళించబడింది, బచ్చ్రావణ్ వద్ద బఫర్స్‌ను ఢీకొనడం ద్వారా క్రాష్ అయ్యింది. లోకోమోటివ్ పక్కన క్యారేజ్ తీవ్రంగా దెబ్బతిన్నట్టు, ప్రయాణీకులతో బాగా కిక్కిరిసిపోయి ఉన్నట్లుగా ఫోటోగ్రాఫ్‌ల ద్వారా తెలిసింది. యాభైఎనిమిది మంది మృతి చెందారు, 150 మంది పైగా గాయపడ్డారు. సివిల్ ఏవియేషన్ మంత్రిత్వశాఖ ప్రచురించిన ప్రాథమిక నివేదికలో 39 మంది ప్రయాణికులు చనిపోయినట్లు, 38 మంది గాయపడినట్లుగా నివేదించారు.
లక్నోలోని కింగ్ జార్జ్ మెడికల్ యూనివర్శిటీ నుండి వైద్యులు బృందం ఒకటి ప్రమాదస్థలానికి చేరింది. గాయపడినవారిని కింగ్ జార్జ్ మెడికల్ విశ్వవిద్యాలయానికి, లక్నోలోని సంజయ్ గాంధీ పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ సైన్సెస్‌కి, రాయ్ బరేలీలోని ఆసుపత్రికి తరలించారు. రైలు శిథిలాల తొలగింపు తరువాత మార్చి 21 న బచ్హ్రావన్ నుండి రైలుమార్గము తెరవబడింది.
ప్రమాదం గురించి వార్తలు వచ్చిన వెంటనే, సమీపంలోని గ్రామాల్లోని ప్రజలు రెస్క్యూ, ఉపశమన కార్యకలాపాల్లో సహాయపడటానికి అక్కడికి వెళ్ళారు. గ్రామస్థులు రైలు శకలాల కోచ్‌లలో చిక్కుకున్న ప్రయాణీకులను రక్షించేందుకు సహాయపడ్డారు. మృతుల సంఖ్య 38 కి చేరుకుంది. రాయ్ బరేలీలో ఆసుపత్రిలో 34 మంది మరణించారు, నలుగురు ప్రయాణీకులు లక్నోలో చనిపోయారు అని యుపి మంత్రి మనోజ్ కుమార్ పాండే చెప్పారు. ప్రమాదంలో మరణించిన 38 మంది వ్యక్తుల జాబితాను లక్నోలోని కింగ్ జార్జి మెడికల్ యూనివర్సిటీ విడుదల చేసింది. ప్రమాదానికి గురై మరణించినవారి దగ్గర బంధువులకు రైల్వేలు రూ .2 లక్షల పరిహారాన్ని ప్రకటించాయి. తీవ్రంగా గాయపడినవారికి 50,000 రూపాయలు ఇవ్వగా, చిన్న గాయాలతో బయటపడిన ప్రయాణీకులకు రూ. 20,000 ప్రకటించింది.
రైల్వే భద్రత కమిషన్ ద్వారా జరిగిన ప్రమాదం గురించి ఒక విచారణ ప్రారంభించబడింది. ఈ రైలు డ్రైవర్, గార్డు సాక్ష్యాల ప్రకారం రైలులో సమస్య ఉన్నట్లు సూచించారు. రైల్వే శాఖ సహాయ మంత్రి మనోజ్ సిన్హా ఒక నెలలో ఒక నివేదిక ప్రచురించబడుతుందని పేర్కొన్నారు.
డెహ్రాడూన్ - వారణాసి జనతా ఎక్స్‌ప్రెస్ ఉత్తర భారతదేశంలోని ఉత్తర ప్రదేశ్‌లోని బచ్చ్రావణ్ సమీపంలో పట్టాలు తప్పింది. దీని ఫలితంగా కనీసం యాభైఎనిమిది మంది మరణించారు, 150 మంది గాయపడ్డారు. ఈ రైలు ప్రమాదం 2015 మార్చి 20 న జరిగింది.
అతడు తీసిన లఘు చిత్రాలలో అత్యధిక చిత్రాలు సమాజంపై అతనికి గల నిబద్ధతను తెలియజేస్తాయి. ప్రేక్షకులను ఆత్మ శోధన చేసేటట్లు ఉంటాయి. 1991లో చిత్రీకరించిన "మనిషి" తెలుగు చలన చిత్రం ఉత్తమ చిత్రంగా బంగారు నంది పురస్కారాన్ని పొందింది. అదే విధంగా ఉత్తమ దర్శకుడు, ఉత్తమ కథా రచయితగా కూడా నంది పురస్కారాలను పొందాడు. అతని హిందీ చలన చిత్రం "16 డిసెంబరు" 2002 లో అత్యధిక వసూళ్ళు పొందిన 10 చిత్రాలలోఒకటిగా నిలిచింది.
"ముఖ్‌బీర్" ఓంపురి, సునీల్ శెట్టి, సమీర్ దత్తాని, రీమాసేన్ తారాగణంతో తీసిన చిత్రం. ఈ చిత్రంలో యువకుడు ప్రమాద కరమైన అండర్ వరల్డ్ లోనికి వెళ్ళి దేశభక్తునిగా మరణించడానికి నిర్ణయించుకున్నాడు. ఇది కూడా బెర్లిన్ లోని బ్లాక్ ఇంటర్నేషనల్ ఫెస్టివల్ లో విమర్శకుల ప్రసంశలు పొందింది, ప్రదర్శించబడింది.
మణి శంకర్ బాలీవుడ్ సినిమా దర్శకుడు, హాలోగ్రఫిక్ సాంకేతిక నిపుణుడు, రచయిత, వక్త. అతడు 2012 లో గుజరాత్ శాసనసభ ఎన్నికలలో నరేంద్ర మోదీ కొరకు హాలోగ్రాఫిక్ విధానంలో రాజకీయ ప్రచారాన్ని రూపకల్పన చేసాడు. ప్రపంచంలో అటువంటి విధానం రూపకల్పన చేసిన మొదటి వ్యక్తిగా గిన్నిస్ ప్రపంచ రికార్డు పొందాడు.
రెండు దశాబ్దాల సినిమా పరిశ్రమలోఅనుభవంతో అతడు సినిమా ప్రొడక్షన్ లోకి అడుగుపెట్టాడు. స్వంత ప్రొడక్షన్ హౌస్ "భైరవి ఫిల్మ్స్"ను ప్రారంభించాడు. సుమారు 1000 ప్రకటనల చిత్రాలను, లఘు చిత్రాలను, 5 హిందీ సినిమాలను నిర్మించాడు.
తన మనస్సాక్షితో స్థిరమైన యుద్ధం చేస్తున్న సైనికుని కథ "టాంగో చార్లీ". ఇది అనేక అంతర్జాతీయ చిత్రోత్సవాలలో ప్రదర్శించబడింది. ఇది అమ్నెస్టీ ఇంటర్నేషనల్ క్లాసిక్ యాంటీ వార్ చిత్రాల జాబితాలో చేర్చబడింది.
మణిశంకర్ 1978లో బిట్స్ పిలానీ నుండి కెమికల్ ఇంజనీరింగులో గ్రాడ్యుయేషన్ చేసాడు. ప్రాజెస్ ఇంజనీరు, డ్రగ్ డెలివరీ లలో పరిశోధనా ఇంజనీరుగా ఐదు సంవత్సరాలు పనిచేసాడు.
బాలీవుడ్ దర్శకునిగా అతడు "16 డిసెంబరు" తో పాటు ఐదు సినిమాలకు దర్శకత్వం వహించాడు. అతని జీవితంలో అనేక చిత్రాలను, ప్రకటనలను, రాజకీయ నాయకుల కొరకు ఎన్నికల ప్రచారాలను చేసాడు.
కాలజ్ఞాన అతీంద్రియ చిత్రం "రుద్రాక్ష్" సంజయ్‌ దత్, బిపాషా బసు, సునీల్ శెట్టి, ఇషా కోపికర్ తారాగణంతో నిర్మింపబడింది.
యురేవన్ సిటీ కౌన్సిల్ ఎన్నికలు ప్రతీ ఐదు సంవత్సరాలలో పార్టీల అనుపాత జాబితాలతో నిర్వహిస్తున్నారు. ఈ లో65 మంది సభ్యులు ఉన్నారు. 40% కంటే ఎక్కువ సీట్లను గెలుచుకున్న పార్టీ జాబితాలో మొదటి వ్యక్తిగా ఎన్నికైన వారిని మేయర్ గా భావిస్తారు. అన్ని పార్టీలు కావాలసినంత ఓట్లు సేకరించడానికి విఫలమైతే, మేయర్ సిటీ కౌన్సిల్ చేత ఎన్నికోబడతారు."
కౌన్సిల్ నగర సంస్థల పనితీరును పర్యవేక్షిస్తుంది. ఇది భూ వినియోగ నిర్ణయాలు అలాగే ఇతర అంశాలను చట్టబద్ధం చేస్తుంది. సిటీ కౌన్సిల్ నగర బడ్జెట్ ను ఆమోదించే బాధ్యత వహిస్తుంది. ప్రతి సభ్యుడు వరుసగా మూడు సార్లు పదవీకాలానికి మాత్రమే పరిమితం చేయబడ్డరు, వారు నాలుగు సంవత్సరాల ఉపశమనం తర్వాత మళ్లీ పదవికి పోటీ చేయవచ్చు.
యెరెవన్ సిటీ కౌన్సిల్ యరెవాన్ నగరం యొక్క చట్ట పరిరక్షణ సంస్థ. ఈ వ్యవస్థలో ఎన్నుకోబడిన 65 మంది సభ్యులు ఉంటారు. ఇది యెరెవాన్ మేయర్ నేతృత్వంలోని పార్టీ-జాబితా అనుపాత ప్రాతినిధ్యం వహించే సంస్థ. కౌన్సిల్ సభ్యులు మేయర్ ప్రభుత్వాన్ని గమనిస్తూంటారు.
రీటా భాదురి ఒక భారతీయ చలనచిత్ర, టెలివిజన్ నటి. ఈమె 1970 - 90 లలో పలు బాలీవుడ్ సినిమాలలో సహాయనటిగా తన నటప్రస్థానాన్ని ప్రారంభించింది. ఈమె "సావన్ కో ఆనే దో" , "రాజా" వంటి సినిమాల ద్వారా ప్రసిద్ధి చెందింది. ఈ సినిమాలలో ఉత్తమ సహాయనటిగా ఫిల్మ్‌ఫేర్ అవార్డుకు ఈమె పేరు ప్రతిపాదించబడింది. 1975లో హిట్టయిన హిందీ సినిమా జూలీలో ఈమె జూలీ స్నేహితురాలిగా నటించింది. ఈ సినిమాలో "యే రాతే నయీ పురానీ" అనే పాట ఈమెపై చిత్రీకరించబడింది.
ఈమె 1973లో పూణేలోని ఫిల్మ్‌ అండ్ టెలివిజన్ ఇన్‌స్టిట్యూట్ ఆఫ్ ఇండియా లో శిక్షణ పొందింది. ఈమెతో పాటుగ శిక్షణ పొందినవారిలో జరీనా వహాబ్ కూడా ఉంది. ఈమె "నిమ్కి ముఖియా" సీరియల్‌లో అవ్వ వేషం వేసింది. ఈమె తన 62వ యేట ముంబయిలో మూత్రపిండాల వ్యాధికి ఒక ప్రైవేటు ఆసుపత్రిలో చికిత్స పొందుతూ మరణించింది.
ఆక్సిజన్‌ను ఉత్పత్తి చేసినది తొలుతగా ప్రోకర్యోట్లు, తరువాత యూకర్యోట్లు అని విస్తృతాభిప్రాయంగా ఉంది. ఆక్సిజన్ ఉత్పత్తి చేసే తొట్టతొలి జీవరాశులు ఆక్సీకరణ ఘటన కంటే చాలా ముందే -బహుశా 340 కోట్ల సంవత్సరాల నాడే- ఉద్భవించాయి.ఇవి ఉత్పత్తి చేసిన ఆక్సిజన్ ఇనుము వంటి ఖనిజాల్లోకి చేరి వాటి ఆక్సీకరణకు కారణమై, ఖర్చై పోయింది. ఆవిధంగానే భూమి పొరల్లోని ఐరన్ ఆక్సైడు ఏర్పడింది. ఖనిజాల ఆక్సీకరణ పూర్తయ్యాక, అంటే అవి ఆక్సిజన్ను భక్షించడం ఆగిపోయిన తరువాత, ఉత్పత్తి అయిన ఆక్సిజన్ వాతావరణంలోకి చేరుకుని, 5 కోట్ల సంవత్సరాల కల్లా మహా అక్సీకరణ ఘటనకు దారితీసింది. ఆక్సిజన్ పోగవడం చాలా వేగంగా జరిగి ఉంటుంది: వర్తమాన కాలంలో కిరణజన్యుసంయోగక్రియ జరిగే వేగంతో ఇప్పటి ఆక్సిజన్ స్థాయికి చేరుకోవడానికి 2,000 ఏళ్ళు చాలు.
భూమి పుట్టినపుడు అక్కడ వాతావరణం లేదు. వాతావరణం ఏర్పడినపుడు అందులో ఆక్సిజన్ దాదాపుగా లేదు. అనేక కోట్ల సంవత్సరాల తరువాత వాతావరణం లోకి ఆక్సిజన్ చేరడం జరిగింది. జీవసంబంధ చర్యల ద్వారా భూ వాతావరణంలోకి పెద్దయెత్తున ఆక్సిజన్ చేరడాన్ని మహా ఆక్సిజనీకరణ ఘటన అంటారు. ఈ ఘటన ప్రారంభాన్ని మహా ఆక్సీకరణ ఘటన అని ( అని, ఆక్సిజన్ మహావిపత్తు అని, ఆక్సిజన్ సంక్షోభం అని, ఆక్సిజన్ మారణహోమం అని, ఆక్సిజన్ విప్లవం అని, మహా ఆక్సీకరణం అనీ) శాస్త్ర వైజ్ఞానిక మీడియాలో అంటారు. భూవైజ్ఞానిక, ఐసోటోపిక్, రసాయనిక ఋజువుల ప్రకారం ఈ మహా వాతావరణ మార్పు 245 కోట్ల సంవత్సరాల కిందట సైడీరియన్ పీరియడ్లో, ప్రోటెరోజోయిక్ ఇయాన్ ప్రారంభంలో జరిగింది. ఆక్సీకరణ ఘటన కారణంగా అప్పట్లో విలసిల్లిన ఎన్నో జీవరాశులు అంతరించిపోయాయి. ఈ ఘటనకు కారణాలేంటో స్పష్టంగా తెలీదు.
సయనోబ్యాక్టీరియా ఆక్సిజన్‌ను ఉత్పత్తి చెయ్యగానే ఈ ఘటన మొదలు కాలేదు. ముందు ఉత్పత్తి అయిన అక్సిజన్‌ను సముద్రంలోని ఇనుము, ఆర్గానిక్ పదార్థం వగైరాలు కరిగించేసుకున్నాయి. ఆ విధంగా ఐరన్ ఆక్సైడు తయారైంది. ఈ ఆక్సిజన్ భోక్తలు ఆక్సిజన్‌తో సంతృప్తమయ్యాక, సయనోబ్యాక్టీరియా ఉత్పత్తి చేసిన ఆక్సిజన్ వాతావరణంలోకి విడుదల అవడం మొదలై, మహా ఆక్సీకరణ ఘటనకు దారితీసింది. ఆక్సిజన్ ఉత్పత్తిలో పెరుగుదల భూమి వాతావరణ సమతుల్యతను ఛేదించింది. ఆబ్లిగేట్ ఎనరోబిక్ జీవులకు ఆక్సిజన్ విషతుల్యం. ఆక్సిజన్ పెరుగుదల అటువంటి జీవరాశులను చాలావరకు నాశనం చేసి ఉండవచ్చు. కాబట్టి భూమి చరిత్రలో అత్యంత ప్రముఖమైన మహావినాశనాల్లో ఒకదానికి సయనోబ్యాక్టీరియా కారణమైంది. సముద్రంలోని సయనోబ్యాక్టీరియాతో పాటు నేలపై కూడా సయనోబ్యాక్టీరియా ఉన్నట్టు ఋజువులున్నాయి.
తొట్టతొలి కెమోసింథటిక్ జీవరాశులు మీథేన్‌ను ఉత్పత్తి చేసి ఉండవచ్చు. ఈ మీథేన్ ఆక్సిజన్‌తో చర్య జరిపి కార్బన్ డయాక్సైడును, నీటిని విడుదల చేస్తుంది. ఈ చర్య కోసం నికెల్ ఎంజైము కోఫ్యాక్టరుగా పనిచేస్తుంది. భూమి చల్లబడటంతోను, అగ్నిపర్వతాల నుండి వచ్చే నికెల్ సరఫరా తగ్గిపోతూండటంతోనూ మీథేన్‌ను ఉత్పత్తి చేసే జీవరాశుల కంటే ఆక్సిజన్‌ను ఉత్పత్తి చేసే జీవరాశులు పెరిగిపోవడంతో వాతావరణంలో ఆక్సిజన్ శాతం స్థిరంగా పెరిగిపోయింది. 270 - 240 కోట్ల సంవత్సరాల నుండి, నికెల్ స్థాయి ఇప్పటి కంటే 400 రెట్లు ఉన్న స్థాయి నుండి క్రమంగా పడిపోతూ వచ్చింది.
వాతావరణంలో ఆక్సిజన్ స్థాయి పెరగడానికి టెక్టానిక్ ప్లేట్ల కారణంగా భూమిలో కలిగిన మార్పుల వలన ఆలస్యమైంది. కొత్తగా ఉత్పత్తి అవుతున్న ఆక్సిజన్, సముద్రాల్లో జరిగిన అనేక రసాయనిక మార్పుల కోసం, ముఖ్యంగా ఇనుము కోసం, ఖర్చైంది. పురాతన శిలాజాల్లో ఇనుప పలకలు ఉండటం ఈ భావనకు ఊతమిచ్చింది. టెక్టానిక్ ప్లేట్లు ఒకదానినొకటి గుద్దుకొన్నపుడు ఆ ఒత్తిడికి భూమి నుండి పర్వత శ్రేణులు ఉబికి వచ్చి మహాఖండాలు ఏర్పడేవి. వాటినుండి సయనోబ్యాక్టీరియాకు అవసరమైన పోషకాలు సముద్రాల్లోకి విడుదలయ్యేవి. సయనోబ్యాక్టీరియా ఆవిధంగా వృద్ధి చెంది మరింత ఆక్సిజన్‌ను ఉత్పత్తి చేసేవి.
మరో పరికల్పన ప్రకారం, ఆక్సిజన్ సాంద్రత రెండు స్థాయిల్లో స్థిరీకరణ జరిగింది. దీన్ని బైస్టెబిలిటీ అంటారు. నిమ్న స్థాయి సాంద్రత వద్ద మీథేన్ ఆక్సిడేషన్ వేగంగా జరిగి ఉండవచ్చు. ఏ కారణం వల్లనైనా ఆక్సిజన్ ఒక స్థాయి కంటే పెరిగిపోతే, ఓజోన్ పొర ఏర్పడి అల్ట్రా వయొలెట్ కిరణాలను అడ్డుకొని మీథేన్ ఆక్సిడేషన్ వేగం పడిపోయి ఉంటుంది. దీంతో ఆక్సిజన్ సాంద్రత స్థాయి 21% కంటే ఎక్కువగా పెరిగి ఉంటుంది. ఈ విధంగా, మహా ఆక్సిజనీకరణ ఘటన నిమ్న ఆక్సిజన్ స్థాయి నుండి ఉచ్ఛ ఆక్సిజన్ స్థాయికి చేరే ప్రస్థానంగా చెప్పవచ్చు.
అయితే, మీథేన్ ఫొటోలిసిస్ అనే చర్య ద్వారా హైడ్రోజన్ అంతరిక్షంలోకి వెళ్ళిపోయి ఉండవచ్చని 2001 లో శాస్త్రవేత్తలు గుర్తించారు. ఈ చర్యలో మీథేన్ ఆక్సిజన్‌తో చర్య జరిపి హైడ్రోజన్‌ను విడుదల చేస్తుంది. భూమి తొలినాళ్ళలో ఆక్సిజన్‌ను ఉత్పత్తి చేసే జీవరాశులకు అనుకూలమైనంత వేడిగా ఎందుకు ఉండేదో ఈ చర్య తెలియజేస్తుంది.
ప్రాచీన సముద్రాల్లోని ఈ బ్యాక్టీరియా నీటిని హైడ్రోజన్, ఆక్సిజన్‌లుగా విడగొట్టి ఉండవచ్చు. సూర్యరశ్మి కారణంగా హైడ్రోజన్ మాలిక్యూల్‌లు ఆర్గానిక్ కాంపౌండ్లలో చేరి ఉండవచ్చు. ఈ చర్యలో ఆక్సిజన్ విడుదలై ఉంటుంది. హైడ్రోజన్ కలిగిన కాంపౌండ్లు సముద్రం అడుక్కు చేరగా ఆక్సిజన్ వాతావరణంలో పోగుపడి ఉంటుంది.
మరొక భావన ప్రకారం, వాతావరణంలో ఆక్సిజన్ పోగుపడటానికి కొద్ది మిలియన్ సంవత్సరాలకు ముందే ఆక్సిజన్ ఉత్పత్తి చేసే జీవులు ఉద్భవించాయి. ఆక్సిజన్ ఉత్పత్తి చేసే జీవుల పరిణామానికి ఆక్సిజన్ స్థాయి పెరగడానికీ మధ్య ఉన్న కాలాంతరాన్ని వివరించాల్సిన అవసరం ఈ భావనతో పోయింది.
కిరణజన్యుసంయోగక్రియ ద్వారా అక్సిజన్ ఉత్పత్తి కావడానికి, 250-240 కోట్ల సంవత్సరాల కిందట వాతావరణంలో ఆక్సిజన్ స్థాయి పెరగడానికీ మధ్య 90 కోట్ల సంవత్సరాల దాకా సమయం పట్టినట్టుగా తెలుస్తోంది. ఈ కాలాంతరాన్ని వివరించేందుకు అనేక పరికల్పనలు చేసారు.
230 కోట్ల సంవత్సరాల కిందట మాక్రోస్కోపిక్ రూపంలోకి మారిన సముద్రంలోని సయనోబ్యాక్టీరియా , కిరణజన్యుసంయోగక్రియ ద్వారా ఆక్సిజన్ ఉత్పత్తి చేసిన తొట్టతొలి మైక్రోబ్‌లని భావిస్తున్నారు.
కొంత కాలానికి, ఆక్సిజన్‌ను గ్రహించి జీవించే ఏరోబిక్ జీవరాశులు ఉద్భవించి అభివృద్ధి చెందడంతో వాతవరణంలో ఆక్సిజన్ సమతుల్యతా స్థాయికి చేరింది. అప్పటి నుండి వాతావరణంలో స్వేచ్ఛా ఆక్సిజన్ ఒక ప్రధాన భాగమైపోయింది.
మరొక పరికల్పన ప్రకారం, హైడ్రోజన్ వాయువును అణచి పెట్టి, ఆక్సిజన్‌ను పెంచే సయనోబ్యాక్టీరియా ఉద్భవించి ఉండవచ్చు.
ఈ రైలు ఆగే ప్రధాన రైల్వే స్టేషన్ల వివరాలు:గేవ్రా రోడ్ నుండి బయలుదేరి కోర్బా, చంపా జంక్షన్, బిలాస్‌పూర్ జంక్షన్, రాయ్‌పూర్ జంక్షన్, దుర్గ్ జంక్షన్, రాజ్‌నంద్‌గావ్, డొంగర్‌ఘర్ గోండియా జంక్షన్, నాగ్‌పూర్ జంక్షన్, ఆమ్లా జంక్షన్, ఇటార్సీ జంక్షన్, హోషంగాబాద్, భోపాల్ జంక్షన్, ఝాన్సీ జంక్షన్, గ్వాలియర్ జంక్షన్, ఆగ్రా కంటోన్మెంట్, మీరట్ నగర్, సహారజ్ సిటీ, , జగాద్రి, అంబాలా కంటోన్మెంట్ జంక్షన్, లూథియానా జంక్షన్, జలంధర్ సిటీ జంక్షన్ మరియు అమృత్‌సర్.
18237 / 18238 ఛత్తీస్‌గఢ్ ఎక్స్‌ప్రెస్ ఒక ప్రసిద్ధ పాత భారతీయ రైలు, ఇది గెవ్రా రోడ్ మరియు అమృత్‌సర్‌లను కలుపుతుంది. దీని పేరు ఛత్తీస్‌గఢ్ రాష్ట్రాన్ని సూచిస్తుంది. ఇది ఛత్తీస్‌గఢ్, మహారాష్ట్ర, మధ్యప్రదేశ్, ఉత్తరప్రదేశ్, ఢిల్లీ, హర్యానా మరియు పంజాబ్ రాష్ట్రాల గుండా వెళుతుంది మరియు 2,109 కిమీ దూరాన్ని కవర్ చేస్తుంది
ఛత్తీస్ గఢ్ ఎక్స్ ప్రెస్ రైలు ప్రధానంగా ఏడు రాష్ట్రాల గుండా ప్రయాణిస్తుంది. ఛత్తీస్ గఢ్, మహారాష్ట్ర, మధ్య ప్రదేశ్, ఉత్తర ప్రదేశ్, ఢిల్లీ, హర్యానా, పంజాబ్ రాష్ట్రాల మీదుగా మొత్తం 2011 కిలోమీటర్ల దూరం ప్రయాణం చేస్తుంది.